Diari Oficial de la Generalitat Valenciana


Sumari del DOGV 8564, del 06-06-2019 (2019/5830)

Notificació de la sentència dictada en el procediment de divorci contenciós número 772/2015.
--------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5830


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment de divorci contenciós número 772/2015. [2019/5830]  
Part demandant: María Montserrat Moreno  
Part demandada: Nicolás Martín Ojeda  
Sobre: divorcis no consensuats  
En el judici referenciat s'ha dictat la resolució que té el text literal següent:  
  
«Sentència número 323/16  
Ángel Ilario Pérez, magistrat titular del Jutjat de Primera Instància número 2 de Gandia, dicte, en nom del rei, la següent sentència:  
  
Gandia, 19 de setembre de 2016  
En el judici de divorci número 772/15, entre María Montserrat Moreno, part demandant, representada pel procurador Valerio Máximo Peiró Vercher i defensada per l'advocat Eladio Martínez Soria, i Nicolás Martín Ojeda, part demandada, en rebel·lia processal, hi ha intervingut el Ministeri Fiscal, representat en la vista per la fiscal Raquel Ibáñez Sanz.  
Antecedents de fet  
Primer. Pretensions de les parts  
La part demandant demana el divorci del seu matrimoni i l'aprovació d'una sèrie de mesures que el regulen. Exposa que el seu espòs i pare dels seus fills es troba a l'Uruguai, en parador desconegut, des de fa mesos.  
El Ministeri Fiscal està conforme amb les mesures que sol·licita la part demandant, excepte algunes matisacions derivades de la circumstància actual de desaparició del pare i l'escassa relació amb els fills.  
Segon. Tramitació del procés  
Una vegada presentada i admesa la demanda, s'han citat a termini les parts demandades per a contestar. El Ministeri Fiscal ha contestat a la demanda. No ho ha fet el demandat, que no ha sigut localitzat en cap dels domicilis dels quals ha disposat el jutjat i ha sigut finalment citat a termini per edictes i declarat en la situació de rebel·lia processal. A continuació s'ha convocat la vista, que es va celebrar el divendres passat 16 de setembre. A l'acte va assistir la part demandant, que va perfilar les seues peticions, i el Ministeri Fiscal. Es va proposar prova d'interrogatori de la part demandant i documents, que va ser íntegrament admesa i practicada. Tot seguit, les parts van formular les seues al·legacions finals i l'assumpte va quedar vist per a dictar sentència.  
Fonaments de dret  
Primer. Fonaments legals de l'estimació de la pretensió principal.  
  
De conformitat amb el que es disposa en els articles 81, 85 i 86 del Codi civil, és procedent declarar la dissolució per divorci del matrimoni de les parts, tenint en compte que hi concorren els pressupostos legals: han passat més de tres mesos des de la celebració del matrimoni i ho sol·licita un d'ells.  
Segon. Mesures per a regular el divorci.  
a) Pàtria potestat: tenint en compte que el pare es troba en parador desconegut, la pàtria potestat dels fills menors d'edat ha de ser exercida en exclusiva per la mare, de conformitat amb el que es disposa en l'article 156 del Codi civil.  
b) Règim de convivència dels fills menors d'edat: pels mateixos motius que s'han indicat en el punt anterior, i en aplicació de l'article 92 del Codi Civil, la guarda i custòdia s'ha d'atribuir en exclusiva a la mare.  
c) Règim de relacions del pare amb els fills menors d'edat: tenint en compte la ruptura prolongada de les relacions entre el pare i els fills, per al supòsit que aquell tornara a Espanya i volguera relacionar-se amb ells, haurà d'establir-se un sistema inicial molt reduït de visites: un sol dia cada dues setmanes, dissabte o diumenge, a elecció del pare, des de les 10 del matí fins a les 8 de la vesprada.  
d) Aliments: tenint en compte que es desconeixen els ingressos del pare i que, segons ha exposat la mare, han de ser bastant escassos, només es pot fixar una pensió d'aliments en la quantia del «mínim vital», 150 euros inicials per fill, que s'actualitzaria anualment de conformitat amb l'evolució de l'IPC. Les despeses extraordinàries també hauran de ser ateses a mitges pels dos progenitors.  
Tercer. Costes  
Aquesta sentència és necessària, segons la llei, per a poder decretar el divorci. Per tant, no han d'imposar-se les costes processals a cap de les parts.  
Dispositiva  
Per tot el que s'ha exposat, i en l'exercici de la potestat que m'atribueix la Constitució Espanyola, dispose:  
1. Declarar dissolt per divorci el matrimoni de María Montserrat Moreno i Nicolás Martín Ojeda.  
2. Establir les següents mesures per a regular aquest divorci:  
a) Pàtria potestat dels fills menors d'edat: serà exercida en exclusiva per la mare.  
b) Règim de convivència dels fills menors d'edat: convivència individual amb la mare.  
c) Règim de relacions del pare amb els fills menors d'edat: per al supòsit que aquell tornara a Espanya, podrà estar amb els seus fills un sol dia cada dues setmanes, dissabte o diumenge, a elecció seua, des de les 10 del matí fins a les 8 de la vesprada, i els hauria de recollir i tornar-los al domicili de la mare.  
d) Aliments: el pare pagarà una pensió 150 euros inicials per fill, que s'actualitzarà anualment de conformitat amb l'evolució de l'IPC. La ingressarà en el compte bancari que designe la mare. Les despeses extraordinàries també hauran de ser ateses a mitges pels dos progenitors  
  
3. No impose expressament a cap de les parts el pagament de les costes processals.  
Així ho pronuncie, mane i signe.»  
  
Mode d'impugnació: aquesta sentència admet un recurs d'apel·lació, de conformitat amb l'article 455 de la Llei d'enjudiciament civil. El recurs s'ha d'interposar en els 20 dies següents a la notificació. S'ha d'acreditar la consignació en el compte del jutjat d'un depòsit de 50 euros.  
  
Publicació. A aquesta sentència se li ha donat publicitat de forma legal. En done fe.  
  
Atés que es desconeix el domicili o la residència actuals de la part demandada, per una diligència d'ordenació de data 26 d'octubre de 2016, com a lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte al tauler d'anuncis del Jutjat, per a portar a efecte la diligència de notificació de sentència al demandat, Nicolás Martín Ojeda.  
  
Gandia, 26 d'octubre de 2016.- La lletrada de l'Administració de justícia: Silvia Lacueva Subirats.